Катерина Крстева

Катерина Крстева (Велес,   — , ) — македонска театарска, филмска, телевизиска и гласовна глумица, позната како Мара Попара, по улогата во филмот „Во кафулето кај Гане“.

Животопис 
Крстева била омажена за Мишо Ратковиќ, а на возраст од 49 години останала бремена по што го родила синот Александар. Набргу, нејзиниот сопруг починал, така што таа се грижела за синот како самохрана мајка. Александар живеел со мајка си, а починал во септември 2022 година.Слободен печат, „Трагичната судбина на Катерина Крстева: Синот го роди на 49 години, тој почина четири месеци пред неа“ (пристапено на 17.1.2023)

Крстева починала на 9 јануари 2023 година во Скопје, а била погребана истиот ден на градските гробишта во Бутел.МНТ, „IN MEMORIAM - КАТЕРИНА КРСТЕВА (1941 - 2023)“ (пристапено на 17.1.2023)

Театарски улоги
Во 1960 година, Крстева се вработила во Драмски театар - Скопје, од 1964 до нејзиното пензионирање работела во Македонски народен театар во Скопје. Првата улога во МНТ ѝ била онаа во драмата „Дон Цезар од Базан“ премиерно прикажана во 1965 година. Останати нејзини позначајни улоги во МНТ се оние во претставите: „Антица“ (1965), „Градскиот саат“ (1966), „Ревизор“ (1966),  „Стапица за осум беспомошни жени“ (1966), „Време од вашиот живот“ (1967), „Сенка“ (1967), „Вител“ (1968), „Мајка“ (1968), „Без вина виновни“ (1968), „Бања“ (1968), „Печалбари“ (1969), „Играта на наредникот Мазгрејв“ (1969), „Парите се отепувачка“ (1970), „Живиот труп“ (1971), „Херкул и оборите на Авгиј“ (1971), „Коштана“ (1971), „Зајдисонце“ (1971), „Фома“ (1972), „Животот на Галилеј“ (1972), „Децата на сонцето“ (1973), „Скуп“ (1973), „Хелдерлин“ (1973), „Ѕидот, водата“ (1973), „Хемиските потписи на човечките организми во воздухот“ (1975), „Хеда Габлер“ (1976), „Отепвачка“ (1976), „Бесови“ (1978), „Кенгурски скок“ (1979), „Милион маченици“ (1980), „Остен“ (1981), „Молскавици“ (1981), „Граѓанинот благородник“ (1982), „Воена тајна“ (1984), „Бог“ (1984), „Слободни врски“ (1984), „Иванов“ (1984), „Аудиенција и под нов покрив“ (1988), „Рекламна бајка“ (1989) и последната „Крик“ (1991).МНТ, IN MEMORIAM - КАТЕРИНА КРСТЕВА (1941 - 2023) (пристапено на 17.1.2023) Покрај нејзиниот матичен театар МНТ, таа играла и во „Театарот за деца и младинци“ во Скопје, каде оставила траен белег со претставата „Црвенкапа“ (2001) во улога на "Бабата", која долги години ја играла. Таа долги години, од 1976 до 2017 година, била дел од радио-емисијата "Хихирику" со која имале претстави и концерти во "Универзална сала – Скопје", биле и неколку пати во: Австралија, Канада и Америка.

 Филмографија 
 Година Филм Улога 1967  Да видам, да видам што да бидам ТВ-серија  1970  Александра ТВ-филм  1973  Илустриран ТВ Речник ТВ-серија  Стевка 1975  Простодушна љубов ТВ-серија  Николинка 1975  Волшебното самарче ТВ-серија  1978  Шеќерна приказна ТВ-филм  1979  Хихирику Радио-емисија  1980  Учителот ТВ-филм  1981  Милион маченици ТВ-филм  1982  Слана во цутот на бадемите ТВ-филм  1982  Едно лето ТВ-серија  1984  Камчевци ТВ-серија  1984  Хихирику - 5 години ТВ-серија  1985-1987  Случки од животот ТВ-серија  Соседката 1987  Театарче лево ќоше ТВ-филм  1989  Цвеќе на карпата ТВ-филм  1990  Тврдокорни ТВ-серија  1990  Трст виа Скопје ТВ-серија  Варена 1990  Алф од Ново Лисиче ТВ-филм  Ајше 1991  Поштар ТВ-филм  Мара 1991  Во кафулето кај Гане ТВ-филм  Мара Попара 1992  Чудовиштата во нашиот град ТВ-серија  Баба Рога 1995  Во светот на бајките ТВ-серија  Бабата 1995  Македонски народни приказни ТВ-серија  1999  Хихирику ТВ-серија  2000  Погрешно време ТВ-серија  Веса 2000-2001  Светот има осум страни ТВ-серија  2001  Агенција осамени срца ТВ-серија  2003  Битолски лакрдии ТВ-серија  Мими 2004  Хихирику ТВ-серија 

 Наводи 

 Надворешни врски 
 Ин мемориан: Почина македонската актерска Катерина Крстева

Категорија:Глумици од Велес
Категорија:Македонски филмски глумци
Категорија:Македонски телевизиски глумци
Категорија:Македонски театарски глумци
Категорија:Македонски гласовни глумци
Категорија:Југословенски глумци
Категорија:Глумци во Македонскиот народен театар
Категорија:Починати во Скопје